אלכסנדר שניידר (כנר)

אלכסנדר (אברהם) שניידר  (באנגלית: Alexander Schneider; 21 באוקטובר 1908 – 2 בפברואר 1993) היה כנר, מנצח ומחנך יהודי-אמריקאי יליד ליטא. היגר לארצות הברית בשנת 1938 כחבר ברביעיית בודפשט.

קריירה 
שניידר כיהן כמנהל אמנותי של "קונצרטי שניידר" באוניברסיטת ניו סקול בניו יורק משנת 1957 עד מותו. בחסות "בית הספר החדש", ייסדו שניידר והמנהל שלו, פרנק סלומון, בשנת 1969 את "תזמורת המיתרים של ניו יורק", המגישה סמינר שנתי בחג המולד לנגני כלי קשת צעירים, שהופעותיו מתקיימות בקרנגי הול ובמרכז קנדי.

נוסף לרביעיית בודפשט, ניגן שניידר במספר הרכבים קאמריים, בהם הרכב המיתרים שלו עצמו ו"האנסמבל הברנדנבורגי".

תמיכתו של שניידר במוזיקה בת-זמננו באה לביטוי בביצועי בכורה של יצירות משל מלחיני המאה ה-20, בהם מילטון בביט, פייר בולז ואיגור סטרווינסקי. שניידר היה שותף לייסוד פסטיבל קזאלס בפראדס ובפוארטו ריקו, פסטיבל מרלבורו ופסטיבל ישראל.

שניידר הִרבה לנגן ולנצח בישראל.

בשנת 1988 זכה שניידר בפרס מרכז קנדי.

קישורים חיצוניים

 ביוגרפיה באתר מרכז קנדי 
 Allan Kozinn, Alexander Schneider, Violon Virtuoso, Dies at 84, הניו יורק טיימס, February 4, 1993
 Farewell to the Budapest, Time Magazine, January 10, 1969

הערות שוליים

ערכים שבהם תבנית בריטניקה אינה מתאימה
כנרים רוסים
כנרים אמריקאים
כנרים יהודים
מנצחים אמריקאים
מנצחים יהודים
מוזיקאים יהודים אמריקאים
מוזיקאים שעזבו את גרמניה הנאצית
זוכי פרס מרכז קנדי
אמריקאים שנולדו ב-1908
אמריקאים שנפטרו ב-1993